2018. gada 14. augustā Rīkojums Nr. 386

Rīgā (prot. Nr. 38 32. §)

**Par apropriācijas pārdali**

1. Atbalstīt apropriācijas pārdali 2018. gadā no Ekonomikas ministrijas budžeta apakšprogrammas 29.01.00 "Naftas produktu rezervju uzturēšana" 13 774 *euro* apmērā uz Vides aizsardzības un reģionālās attīstības ministrijas budžeta apakšprogrammu 23.01.00 "Valsts vides dienests", lai nodrošinātu Valsts vides dienesta funkciju finansēšanu saistībā ar likumā "Par piesārņojumu" noteikto degvielas piegādātāju pienākumu izpildes uzraudzību un kontroli.

2. Finanšu ministrijai precizēt Ekonomikas ministrijas un Vides aizsardzības un reģionālās attīstības ministrijas bāzes izdevumus 2019. un 2020. gadam, samazinot finansējumu 2019. un 2020. gadā 13 774 *euro* apmērā Ekonomikas ministrijas budžeta apakšprogrammā 29.01.00 "Naftas produktu rezervju uzturēšana" un palielinot finansējumu 2019. un 2020. gadā 13 774 *euro* apmērā Vides aizsardzības un reģionālās attīstības ministrijas budžeta apakšprogrammā 23.01.00 "Valsts vides dienests", lai nodrošinātu Valsts vides dienesta funkciju finansēšanu saistībā ar likumā "Par piesārņojumu" noteikto degvielas piegādātāju pienākumu izpildes uzraudzību un kontroli.

3. Ekonomikas ministrijai un Vides aizsardzības un reģionālās attīstības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei 2018. gadā atbilstoši šā rīkojuma 1. punktam un bāzes izdevumu precizēšanai atbilstoši šā rīkojuma 2. punktam.

4. Finanšu ministram normatīvajos aktos noteiktajā kārtībā informēt Saeimu par šā rīkojuma 1. punktā minēto apropriācijas pārdali un pēc Saeimas atļaujas saņemšanas veikt apropriācijas pārdali un bāzes izdevumu precizēšanu atbilstoši šā rīkojuma 2. punktam.

Ministru prezidents Māris Kučinskis

Vides aizsardzības un

reģionālās attīstības ministrs Kaspars Gerhards